
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/2021-…/2016
Előterjesztést készítette: dr. Tóth Krisztina jegyző
Előterjesztés elkészítésének időpontja: 2016. március 18.
Előterjesztést véleményezi: PVB
Döntés módja: nyílt szavazás, minősített szótöbbség
Mellékletek: kérelem + MLSZ támogatási döntés
E L Ő T E R J E S Z T É S

Sülysáp Város Önkormányzata Képviselő-testületének
2016. március 23-án tartandó munkaterv szerinti ülésére

7. napirendhez
Tárgy: Sülysápi Gyerekfoci Egyesület pályázati önrész támogatás iránti kérelme
Tisztelt Képviselő-testület!
Sülysápi Gyerekfoci Egyesület (székhelye: 2241 Sülysáp, Hunyadi utca 32., képviselője: Dósa Richárd) a Magyar Labdarúgó Szövetség sportfejlesztési programja keretében 6.200.712 Ft összegű pályázati támogatást nyert el Malom utcai, önkormányzati tulajdonú labdarúgópálya automata öntözőrendszerének kiépítéséhez. 
A projekt teljeskörű megvalósításához az Egyesületnek 1.873.327 Ft önerőre van szüksége, ezért kérelemmel fordultak az önkormányzathoz ennek biztosítására. 

Az Egyesület tevékenységét mindannyian ismerjük, nagyon aktívan működnek, sok gyermeket megmozgatnak, szép sikereik vannak, ezért a kérelmet mindenképpen támogatásra javasolom, különös tekintettel arra, hogy önkormányzati vagyont gyarapít a projekt.

Kérem az előterjesztés, illetve a kérelem szíves megtárgyalását és döntésük meghozatalát.

…/2016. (III. 23.) ÖKT határozati javaslat

Sülysáp Város Önkormányzatának Képviselő-testülete 

1./ az ingatlantulajdonos Sülysáp Város Önkormányzata képviseletében hozzájárul ahhoz, hogy a Sülysápi Gyerekfoci Egyesület (székhelye: 2241 Sülysáp, Hunyadi utca 32., képviselője: Dósa Richárd) a Malom utcában található labdarúgópálya (Sülysáp 3856 hrsz.) automata öntözőrendszerét kiépítse;
2./ a projekt megvalósítására elnyert 6.200.712 Ft összegű TAO-támogatás lehívásához 1.873.327 Ft összegű önerő támogatást nyújt az Egyesület részére a költségvetés ... keretéből, azzal, hogy a projekt megvalósítása során az Egyesület köteles folyamatosan egyeztetni a Sülysápi Polgármesteri Hivatallal;

3./ felkéri és felhatalmazza a polgármestert a szükséges intézkedések megtételére.





Határidő: azonnal

Felelős: polgármester
Sülysáp, 2016. március 18.

Horinka László s.k.

